armvectores/hy_wikipedia_2023 huggingface dataset:
Վահբի Հազրի

Վահբի Հազրի (արաբ․՝ وهبي خزري‎‎, փետրվարի 8, 1991(1991-02-08), Այաչչո), թունիսցի ֆուտբոլիստ, Սանդերլենդի և Թունիսի ֆուտբոլի ազգային հավաքականի կիսապաշտպան։


== Ակումբային կարիերա ==

Խազրին ծնվել է Ֆրանսիայում։  Նա Այաչչո ֆուտբոլային ակադեմիայի աշակերտ է։  2003 թվականին նա տեղափոխվեց Բաստիաի երիտասարդական թիմ։  2009 թվականի փետրվարի 20-ին, Ամիենա ակումբի դեմ խաղում Վախբը իր նորամուտը կատարեց երկրորդ լիգայում, հանդիպման վերջում խաղադաշտ մտնելով։ Մարտի 13-ին Մոնպելեի դեմ հանդիպման ժամանակ նա խփեց իր առաջին գոլը թիմի կազմում։ Հաջորդ մրցաշրջանում Վահբին դարձավ ակումբի գլխավոր կիսապաշտպանը։
2011/12 թվականների մրցաշրջանում Խազրին օգնել է Բաստիային հասնել առաջին լիգա։ 2012 թվականի օգոստոսի 11-ին Սոչիում կայացած խաղում,։ Հոկտեմբեր 28-ին Բորդո ակումբի դեմ խաղում Վահբին իր առաջին գոլն է խփել  Ֆրանսիայի առաջնության բարձրագույն դիվիզիոնում։
2014 թվականին Վահբին տեղափոխվել է բերդո ակումբ, կնքելով չորս տարվա պայմանագիր։ Օգոստոսի 9-ին, Մոնպելեի դեմ խաղում, նա իր նոր նորամուտը նշեց թիմի կազմում։ Օգոստոսի 17-ին Մոնակո ակումբի  դեմ խաղում Խազրին իր առաջին գոլը խփեց Ժիրոնդիստով ակումբի կազմում։
2016 թվականի հունվարի 30-ին Խազրին տեղափոխվեց Սանդերլենդ ակումբ` պայմանագիր կնքելով 4,5 տարի ժամկետով։ Փետրվարի 2-ին, Մանչեսթեր Սիթիի հետ խաղում, նա առաջին անգամ հանդես է եկել Անգլիայի Պրեմիեր լիգայում, երկրորդ եզրափակչում փոխարինվելով Ջերմեյնա Լենսայի հետ։ Փետրվարի 13-ին Մանչեսթեր Սիթի ակումբի հետ խաղում նա իր առաջին գոլն է խփել Սանդերլենդ ակումբի կազմում։
Մրցաշրջանի արդյունքում ակումբը դուրս եկավ Պրեմիեր լիգայից, իսկ Խազրին վարձակալությամբ վերադարձավ Ֆրանսիա, դառնալով Ռեննա ակումբի ֆուտբոլիստ, ։ Սեպտեմբերի 10-ին Մարսել ակումբի հետ խաղում նա նոր նորամուտը կատարեց թիմի կազմում։ Նույն մենամարտում Վահբինը իր առաջին գոլը խփեց Ռեննի ակումբի կազմում։


== Միջազգային կարիերա ==
2009 թվականին Հազրին իր նորամուտն է կատարում Թունիսի երիտասարդական հավաքականում։  2011 թվականիի նոյեմբերին, ֆրանսիական երիտասարդական հավաքականի գլխավոր մարզիչ` Վահբին թիմին հնարավորություն է տալիս մասնակցելու Եվրոպայի առաջնության երիտասարդության որակավորման խաղին ։
2013 թվականի հունվարին Եթովպիայի հավաքականի դեմ խաղում Հազրին իր նորամուտը կատարեց Թունիսի հավաքականի կազմում։ Նա հանդես է եկել 2013 թվականի Աֆրիկայի ազգերի հավաքականի կազմում։ Մրցաշարում Վահբին մասնակցեց մեկ հանդիպում ընդդեմ Տոգոյի հավաքականում։ Մարտի 23-ին Սերրա Լեոնե ազգային հավաքականի դեմ աշխարհի 2014 թվականի Աշխարհի գավաթի ընտրական մրցաշարի խաղում Հազրիը խփեց ազգային հավաքականի առաջին գոլը։
2015 թվականին նա հանդես է եկել Աֆրիկայի գավաթի խաղարկության երկրորդ կազմում։ Այս մրցաշարում Հազրին խաղացել է ընդեմ Կաբո Վերդե, Զամբի,  Դր Կոնգո  և  Էկվատորիալնոյ Դվենիա ակումբների դեմ խաղում։
2017 թվականին Վահբին երրորդ անգամ մասնակցեց Գաբոնում Աֆրիկայի գավաթի խաղարկությանը։  Մրցաշարում նա խաղում էր Բուրկինա Ֆասոյի թիմերի դեմ, Սենեգալ, Ալժիր և Զիմբաբվե  Զիմբաբվեյանների դեմ մենամարտում Խազրին մեկ մեկ գոլ խփեց։


=== Գոլերը Թունիսի հավաքականի կազմում ===


== Ծանոթագրություն ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
fwutbwlisti ֆուտբոլիստի էջը sports.ru կայքում
LFP Profile Archived 2010-05-15 at the Wayback Machine.
Foot National.com
Ռանկո (այլ կիրառումներ)

Ռանկո, կարող է վերաբերել՝

Ռանկո - քաղաք Իտալիայում, գտնվում է Իտալիայի պրովինցիայի Լոմբարդիա մարզում՝ Վարեզե գավառում
Ռանկո - նահանգ Չիլիի Լոս Ռիոս տարածաշրջանում
Սանտյագո դե Կոմպոստելայի երկաթուղային աղետ

Սանտյագո դե Կոմպոստելայի երկաթուղային աղետ, երկաթուղային աղետ, որ տեղի է ունեցել իսպանական Գալիցիա ինքնավար համայնքում 2013 թվականի հուլիսի 24-ին` տեղի ժամանակով 20:41-ին:


== Աղետ ==
Alvia (Մադրիդ — Ֆեռոլ) ճեպընթաց գնացքը մոտենում էր Սանտյագո դե Կոմպոստելա կայարանին և նրանից ընդամենը 3-4 կմ հեռավորության վրա էր գտնվում, երբ գնացքի ութ վագոններ դուրս են եկել երկաթգծից և շրջվել։ Դրանից հետո նրանցից մի քանիսում հրդեհ է բռնկվել։ Գնացքում գտնվող 222 ուղևորներից 79 մարդ մահացել է, 140-ը` ստացել տարբեր աստիճանի վնասվածքներ։ Վիրավորների թվում եղել են տարբեր երկրների քաղաքացիներ, այդ թվում` 5 ամերիկացի և 1 բրիտանացի։


== Հետաքննություն ==
Գնացքի բոլոր վագոնները գծերից հանվել են վերամբարձ կռունկների օգնությամբ և ուղարկվել փորձաքննության։ Իսպանիայի երկաթուղիների ազգային ցանցի (RENFE) նախագահի խոսքերով շարժակազմը տեխնիկական թերություններ չի ունեցել, ավելին, հուլիսի 24-ի առավոտյան գնացքն անցել է տեխնիկական հերթական զննություն, և նրա վիճակը ճանաչվել է գերազանց։
Նախնական արդյունքներով  այս աղետի պատճառը եղել է արագության գրեթե կրկնակի գերազանցումը ճանապարհի թեք հատվածում (200 մ/ժ արագություն` 80 կմ/ժ թույլատրելի արագության դեպքում)։ Այս թեք հատվածն առաջինն է մոտ 80 կիլոմետրանոց ուղիղ հատվածից հետո, որտեղ թույլատրելի արագությունը 200 կմ/ժ է։ Արագընթաց հատվածը համապատասխանեցված է Գնացքների շարժման կառավարման եվրոպական համակարգին (անգլ.՝ European Train Control System, կրճատ` ETCS), սակայն դրանով դանդաղընթաց գնացքների շարժման պատճառով սահմանվել էր ազդանշանային ավելի հին համակարգ` ASFA: ASFA համակարգի գնացքի արագության բարձրացման դեպքում նախ ազդանշան պետք է գա մեքենավարի խցից, որից հետո գնացքն ավտոմատ ձևով կանգ է առնում, եթե խախտումը շարունակվում է։
Աղետի ենթարկված գնացքի մեքենավարը` 52-ամյա Ֆրանցիսկո Խոսե Գարսոն Ամոն, ով վթարից հետո միայն թեթև վնասվածքներ էր ստացել, ընկերությունում 30-ամյա աշխատանքային փորձ ուներ, և մեկ տարուց ավելի էր, որ գնացք էր վարում այդ ուղղությամբ։ Հետաքննության արդյունքում պարզվել է, որ նա նախկինում էլ է չարաշահել արագությունն այդ հատվածում, նույնիսկ այդ հանգամանքը վկայող լուսանկարներ է հրապարակել սոցցանցերում. Против машиниста было возбуждено уголовное дело: Մեքենավարի դեմ դատական գործ է հարուցվել. նա ընդունել է, որ վթարի պահին ընթացել է 190 կմ/ժ արագությամբ, իսկ ավտոմատ ինքնագրի  տվյալները հաստատել են այդ փաստը, информация с бортового самописца подтверждает его слова:


== Հետևանքներ ==
Վերլուծաբանների խոսքերով այս աղետը խոշորագույնն է եղել Իսպանիայում վերջին 40 տարիների ընթացքում։ Երկրում հայտարարվել է եռօրյա, իսկ Գալիցիայում` յոթօրյա սուգ։ Իսպանիայի թագավոր Խուան Կառլոս I-ը գնացել է համալսարանական քաղաքի հիվանդանոցներ` տեսնելու աղետը վերապրածներին, ու այցելել զոհվածների հարազատներին։ Աղետի հենց հաջորդ օրը այդ վայր է այցելել Իսպանիայի վարչապետ Մարիանո Ռախոյը։
Պատահարը տեղի է ունեցել Սանտյագո դե Կոմպոստելայի քրիստոնեական ամենամյա փառատոնի նախօրեին։ Բոլոր միջոցառումները, որոնք ծրագրված էին հուլիսի 25-ին, հետաձգվել են։ Տեղի լրագրող Ֆրանցիսկո Կամինոյի խոսքերով ամբողջ շրջանը ցնցված էր, քանի որ այս խաղաղ տեղում երբևէ տեղի չէին ունեցել կարևոր կամ ողբերգական իրադարձություններ։


== Ծանոթագրություններ ==


== Արտաքին հղումներ ==
Գնացքի վթարի տեսահոլովակը youtube-ում
Վալպարաիզու դի Գոյաս

Վալպարաիզու դի Գոյաս (պորտ.՝ Valparaíso de Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 145 675 մարդ՝ 2007 թվականի տվյալներով։ Գրավում է 60,111 կմ2 տարածք։ Բնակչության խտությունը՝ 2.061,5 մարդ/կմ²։


== Պատմություն ==
Քաղաքը հիմնադրվել է 1995 թվականի հունիսի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 276.764.730,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.406,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,795 (տվյալները՝ ՄԱԿ-ի զարգացման ծրագրի)։
Ցխենթարո

Ցխենթարո (վրաց.՝ ამსაისი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 630 մարդ։


== Ծանոթագրություններ ==
Լալվար (այլ կիրառումներ)

Լալվար, կարող է վերաբերել՝

Լալվար - լեռ Լոռու մարզում, Վիրահայոց լեռների ամենաբարձր գագաթը
Լալվար - գետ Լոռու մարզում, Դեբեդի ձախ վտակը
Նիկոլաևկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թղնիս

Թղնիս, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Աբերդինշիր

Աբերդինշիր (գաել.՝ Siorrachd Obar Dheathain, անգլա-շոտլ.՝ Aiberdeenshire), Շոտլանդիայի 32 մարզերից մեկը։ Սահմանակցում է Աբերդին, Անգուս, Փերթ և Քինրոս, Մորեյ և Հայլենդ մարզերի հետ։ Կազմավորվել է 1996 թվականին։ Աբերդին քաղաքը, լինելով մարզի վարչական կենտրոնը, չի մտնում դրա կազմի մեջ։ Աբերդինշիրի խոշորագույն քաղաքն է Փեթերհեդը (17.9 հազար բնակիչ)։


== Արտաքին հղումներ ==
Aberdeenshire Council
Aberdeenshire Museums Service
Peterhead and Buchan Tourism Web Site Archived 2007-06-18 at the Wayback Machine.
Aberdeenshire Arts Archived 2003-07-01 at the Wayback Machine.
Aberdeenshire Sports Council Archived 2006-02-07 at the Wayback Machine.
Grampian Opportunities
Հիգասիոմի

Հիգասիոմի (ճապ.՝ 東近江市 Հիգասիոմի-սի), Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 388,58 կմ², բնակչությունը՝ 113 978 մարդ, բնակչության խտությունը՝ 293,32 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Օմիհատիման, Հիկոնե, Ինաբե քաղաքները և Ռյուո, Հինո, Այսյո, Տագա, Կոմոնո ավանները։


== Բնակչություն ==
Քաղաքի բնակչությունը կազմում է 113 978 մարդ (2014 թվականի հուլիսի 1-ի տվյալների համաձայն), իսկ խտությունը՝ 293,32 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում հովհարանման թխկին, ծաղիկ՝ Lithospermum erythrorhizon-ը։


== Տես նաև ==
Կոկա
Կոնան
Յասու
Ռիտտո
Մորիյամա
Սուձուկա
Օմիհատիման
Ռյուո


== Ծանոթագրություններ ==


== Արտաքին հղումներ ==
Հիգասիոմի քաղաքի պաշտոնական վեբկայք (ճապոներեն)
Զբոսաշրջային վեբկայք (ճապոներեն)
Giant Kite Festival in Higashiomi Archived 2015-05-26 at the Wayback Machine. NHK (video)
Ժոզեֆ Պոլ-Բոնկուր

Ժոզոֆ Պոլ-Բոնկուր (ֆր.՝ Joseph Paul-Boncour, օգոստոսի 4, 1873(1873-08-04)[…], Սեն Էնյան - մարտի 28, 1972(1972-03-28)[…], Փարիզ, Փարիզի շրջան), ֆրանսիացի պետական գործիչ, դիվանագետ։ 
1909-1914 և 1919 թվականներին պառլամենտի դեպուտատ, 1931-1940, 1946-1948 թթ.–ին՝ սենատոր։ 1916 և 1945 թվականներին սոցիալիստական կուսակցության անդամ։ Եղել է Ֆրանսիայի մշտական ներկայացուցիչը Ազգերի լիգայում, 1932 թ.-ին ռազմական նախարար, 1932-1933 թվականներին պրեմիեր նախարար և արտաքին գործերի նախարար, 1933-1934 և 1938 թթ.-ին արտաքին գործերի նախարար, 1936 թվականին՝ պետական նախարար։ 1930-ական թվականներին հանդես է եկել գերմանական ագրեսիային հակահարված կազմակերպելու օգտին։ 1940 թվականին դեմ է եղել ֆաշիստական Գերմանիայի հետ զինադադարին և իշխանությունը Պետենին հանձնելուն։ Եղել է Ֆրանսիայի ներկայացուցիչը 1945 թ.-ի Սան Ֆրանցիսկոյի միջազգային կոնֆերանսում։


== Ծանոթագրություններ ==
Չեռնոգորիայի թագավորություն

Չեռնոգորիայի թագավորություն (սերբ.՝ Краљевина Црна Гора), 1910-ից 1918 թվականներին Բալկանյան թերակղզու վրա գոյություն ունեցած պետություն։ Թագավորությունը ձևավորվել է Բալկանյան պատերազմների արդյունքում Օսմանյան կայսրությունից անկախացած Չեռնոգորիայի իշխանության կառավարչի թագադրումից հետո և փաստացի գոյատևել մինչև 1916 թվականը։
Այդ տարում երկիրը բռնազավթվել է հարևան Ավստրո-Հունգարական կայսրության զորաբանակի կողմից, սակայն երկրից դուրս ձևավորվել է վտարանդի կառավարություն։ 1918 թվականի նոյեմբերի 26-ին  Չեռնոգորիայի տարածքը միացվել է Սերբիայի թագավորությանը։


== Պատմություն ==
1910 թվականի օգոստոսի 28-ին Ցետինե քաղաքում տեղի է ունենում Չեռնոգորիայի իշխան Նիկոլայ I-ի թագադրությունը, որից հետո Չեռնոգորիայի իշխանությունը հռչակվում է թագավորություն՝ սահմանադրամիապետական կառավարման համակարգով։ Չեռնոգորական անկախ պետությունը ծնունդ է առել 1912-1913 թվականներին՝ Բալկանյան պատերազմների ընթացքում, որին ակտիվորեն մասնակցում էր նաև Նիկոլայը։ 1913 թվականի մայիսի 30-ին չեռնոգորական ուժերը՝ Սերբիայի թագավորության բանակի հետ համատեղ ռազմախուժում և օկուպացնում են Նովոպազարյան սանջակը։
Այնուամենայնիվ, նորաստեղծ թագավորությունն ուներ արտաքին սահմանային խնդիրներ։ Մասնավորապես՝ «մեծ տերությունների» պահանջով Չեռնոգորիան պարտավորվում էր նախկինում Օսմանյան կայսրության Շկոդերի վիլայեթի զբաղեցրած տարածքը հանձնել Ալբանիային, որը ևս անկախություն էր ստացել Բալկանյան պատերազմների արդյունքում։
Առաջին համաշխարհային պատերազմի ժամանակ Չեռնոգորիայի թագավորությունն անդամակցում է Անտանտի ռազմաքաղաքական դաշինքին։ 1916 թվականի հունվարի 15-ից մինչև 1918 թվականի հոկտեմբերն ընկած ժամանակահատվածում երկիր են ներխուժում «քառյակ դաշինքի», մասնավորապես՝ Ավստրո-Հունգարական կայսրության զինված ուժերը։
Անտանտի վերստին հզորացման հետևանքով 1918 թվականին Սերբիայի ազգային բանակն ազատագրում է Չեռնոգորիան։ 1918 թվականի դեկտեմբերի 17-ին Չեռնոգորիայի ազգային խորհուրդը հայտարարում է այն մասին, որ երկրում տեղի է ունենում իշխանափոխություն։ Գործող արքայատոհմը լքում է իր դիրքերը։
Սերբերը, խորվաթներն ու սլովենները ստեղծում են իրենց պետությունը՝ Բալկանյան թերակղզու հյուսիսարևմտյան հատվածում։ Չնայած այս հանգամանքին՝ Նիկոլայ թագավորի կողմնակիցները մի քանի տարի շարունակում են զինված դիմադրությունը։ Նրանց նպատակն անկախությունն էր։


== Տես նաև ==
Չեռնոգորիան Առաջին համաշխարհային պատերազմում


== Ծանոթագրություններ ==


== Գրականություն ==
Առաջին համաշխարհային պատերազմի պատմություն 1914—1918 թթ. Ի.Ի. Ռոստունովայի խմբագրությամբ. - 2-րդ հատոր — Մոսկվա. Գիտություն, 1975. - 25 500 նմ.
Պիսարև Յ.Ա. // Հարավսլավիայի թագավորության ստեղծումը 1918 թվականին. պատմության դասեր — նոր և նորագույն շրջանի պատմություն, 1992. — № 1.
Յ.Ա. Պիսարև. Սերբիան և Չեռնոգորիան առաջին աշխարհամարտում — Մոսկվա, ԽՍՀՄ, 1968.
Կորսուն Ն.Գ. Առաջին համաշխարհային պատերազմի բալկանյան ռազմաճակատ 1914–1918 թթ. — հ.: ԽՍՀՄ հրատարակչություն, 1939. — 124 էջ
Ռազմական և աշխատանքային սխրանքի թանգարան

1941-1945  թթ. ռազմական և աշխատանքային սխրանքի հիշատակի թանգարան (ռուս.՝ Мемориа́льный музе́й вое́нного и трудово́го по́двига 1941-1945 годо́в), թանգարան Մորդովիայի հանրապետության Սարանսկ քաղաքում։ Այն Հաղթանակի հրապարակում գտնվող ռազմական փառքի հուշահամալիրի մի մասն է։


== Պատմություն ==
Թանգարանը բացվել է 1995 թվականի մայիսի 6-ին, հիմնադիր-տնօրենն է եղել Ալեքսեյ Միխայլովիչ Մամաևը։ Թանգարանի շենքը ստեղծվել է ճարտարապետներ Ա. Կոստինի և Ռ. Կանանինի նախագծով։ Թանգարանի ուրվագիծը հիշեցնում է Մորդովիայի սահմանները։ Կտուրի ծածկը նմանեցվել է կոկոշնիկի։ Արտաքին ձևավորման համար օգտագործվել են գրանիտե սալեր՝ սև և նարնջագույն գույների շերտերով `(Գեորգևյան ժապավենի գույներ)։
2009 թվականին թանգարանի ֆոնդը կազմել է  39 986 միավոր։ Դրանք եզակի փաստաթղթեր և լուսանկարներ են, մարտիկների անձնական իրեր, զենքեր, ռազմաճակատային նամակներ, մարտերում Մորդովիայի բնիկների ստացած պարգևներ, հռչակավոր զորահրամանատարների արխիվներ։ Բացի այդ, թանգարանի ցուցադրությունը ներառում է ռազմական թեմաներով նկարներ և քանդակներ, ինչպես նաև Հայրենական մեծ պատերազմի վերաբերյալ գրքերի մեծ ֆոնդ (ավելի քան 4000 գիրք)։
Թանգարանն ունի չորս սրահ՝

Փառքի սրահ՝ արարողակարգի սրահ, որտեղ կա խճանկարային պաննո՝ նվիրված Հայրենական պատերազմի ճակատում կռվողներին և թիկունքում աշխատողներին։
«Կրակե ռազմաճակատային ճանապարհներ» սրահ՝ այստեղ է գտնվում թանգարանի հիմնական ցուցադրությունը։
Զորահրամանատարների սրահ՝ գտնվում է նկուղային հարկում։ Այստեղ կարելի է տեսնել Ռուսաստանի վաստակավոր նկարիչ Ի. Վ. Սիդելնիկովի ստեղծած Ռուսաստանի մեծ գեներալների դիմանկարները, ինչպես նաև Հայրենական մեծ պատերազմի հրաձգային զենքերի պանորամային ցուցադրություն։
«Սերունդների հաջորդականություն» սրահ՝ նվիրված է հետպատերազմյան շրջանի ռազմական ղեկավարներին, Ռուսաստանում և այլ երկրներում զինված հակամարտությունների և տեղական պատերազմների զոհերի հիշատակին (այդ թվում `Աֆղանստանի ռազմա-ինտերնացիոնալիստներին և Չեչնիայում պատերազմի մասնակիցներին), ինչպես նաև վետերանների և երիտասարդական հայրենասիրական կազմակերպությունների գործունեությանը։Թանգարանի հարևանությամբ բացվել է ռազմական տեխնիկայի ցուցադրություն բաց երկնքի տակ՝ T-54 տանկ, հետևակազորի մարտական մեքենաներ, թնդանոթներ, հաուբից և M-1 զենիթային հրետանի։


== Ա. Ի. Պոլեժաևի թանգարան- մասնաճյուղ ==
2001 թվականի հունիսի 5-ին Սարանսկում բացվել է Ռազմական և աշխատանքային սխրանքի թանգարանի Ալեքսանդր Պոլեժաևի անվան մասնաճյուղը։ Այն գտնվում է Սարանսկի փողոցի թիվ 51 շենքի վերականգնված փայտե տան մեջ, որը 19-րդ դարում պատկանել է վաճառական Միշկինին։

		


== Գրականություն ==
Мемориальный музей военного и трудового подвига 1941-1945 годов: путеводитель / авт.-сост. Л. С. Сандина; под ред. А. А. Мамаева. - Саранск: Изд-во Мордов. ун-та, 2006.


== Ծանոթագրություններ ==
Վորոնցովկա Փ

Վորոնցովկա Փ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պուշկինիա մկնասոխանման

Պուշկինիա մկնասոխանման լատ.՝ Pushkinia scilloides, շուշանազգիների ընտանիքին պատկանող բազմամյա սոխուկավոր բույս։
Լայնորեն տարածված է մեր հանրապետությունում, հատկապես` Արարատյան դաշտի նախալեռնային գոտում։ Տերևները լայն գծանման, փոկանման են։ Ողկույզները գագաթային են՝ կազմված 3-10 ծաղիկներից։ Ծաղկապատը բաց երկնագույն է՝ դրսի կողմից մուգ երկնագույն շերտիկներով։ Նրա թերթիկները 2—3 անգամ ավելի երկար են, քան զանգականման խողովակը։ Պսակը երեք անգամ ավելի կարճ է ծաղկապատից, վեցաբաժան է։ Ծաղկում է ապրիլ-մայիս ամիսներին։ Բարձրությունը հասնում է 10-30 սմ-ի։ Բացի այն, որ հրաշալի դեկորատիվ բույս է, պուշկինիան միաժամանակ օգտագործվում է որպես վայրի բանջարաբույս, տերևները համեղ են և սննդարար։ Մեծ քանակությամբ ալկալոիդներ պարունակելու շնորհիվ հնուց ի վեր օգտագործվել է որպես բուժիչ բուսատեսակ։ Մկնասոխանման պուշկինիան հանրապետության բուսաշխարհի այն բազմաթիվ տեսակների թվին է պատկանում, որոնք մեծ հեռանկար ունեն մշակության մեջ լայնորեն ներդնելու համար։ Սակայն այս բույսը ներկայումս դեկորատիվ նպատակներով մեզ մոտ չի օգտագործվում։ Մինչդեռ կարելի է սոխուկներ հավաքել կենդանի բնությունից (այս տեսակին անհետացման վտանգ չի սպառնում) և լայնորեն օգտագործել ծաղկադեկորատիվ զանազան ձևավորումներում,  հատկապես` եզրաշերտերում, քարապարտեզներում և ալիպինարիաներում։


== Ծանոթագրություններ ==
Կոնստանտին Կարանդեև

Կոնստանտին Բորիսովիչ Կարանդեև (ռուս.՝ Константин Борисович Карандеев, հուլիսի 5 (18), 1907, Napolnoye, Սարաևսկի շրջան, Ռյազանի շրջան, Մոսկվայի մարզ - սեպտեմբերի 21, 1969(1969-09-21), Լվով, Ուկրաինական ԽՍՀ, ԽՍՀՄ), էլեկտրական չափումների և ավտոմատ վերահսկման բնագավառի խորհրդային գիտնական։ ԽՍՀՄ ԳԱ թղթակից-անդամ (1958), Ուկրաինական ԽՍՀ գիտության և տեխնիկայի վաստակավոր գործիչ (1954)։
Ավարտել է Լենինգրադի պոլիտեխնիկական ինստիտուտը (1930)։ 1958-1969 թվականներին եղել է ԽՍՀՄ ԳԱ Սիբիրի բաժանմունքի ավտոմատիկայի և էլեկտրաչափության ինստիտուտի տնօրենը։ Նա չափումների և ինֆորմացիոն չափիչ-համակարգերի տեսության գիտական դպրոցի հիմնադիրն է։


== Ծանոթագրություններ ==
Հնդկական անթառամ

Հնդկական Անթառամ (լատ.՝ Gomphrena), հավակատարազգիների (Amaranthaceae) ընտանիքին պատկանող միամյա բուսատեսակ։ Ծաղիկները գնդաձև են, նման երեքնուկի գլխիկներին, չոր-անթառամ, լինում են կարմիր, սպիտակ և վարդագույն գույների։
Բարձրությունները տարբերվում են ըստ ենթատեսակի. Gomphrena globosa գնդաձև ենթատեսակի բարձրությունը հասնում է 30-40 սմ-ի, իսկ Gomphrena nana compacta կարճահասակ ձևի բարձրությունը չի գերազանցում 15-20 սմ-ը։
Սովորաբար օգտագործվում է ինչպես ծաղկանոցների դեկորատիվ ձևավորման, այնպես է ծաղկեփնջերի համար՝ կտրած վիճակում։


== Աճեցումը ==
Բույսն աչքի է ընկնում լուսասիրությամբ, պահանջում է տաք, արևոտ հողամասեր։ Տնկման ժամանակ միջբուսային հեռավորությունը կազմում է 20-25 սմ։ Հողի նկատմամբ բավականին պահանջկոտ է՝ առավել լավ է աճում պարարտ հողերում։ Ծաղկում է հունիսից մինչև ուշ աշուն։ Ցանքը կատարվում է մարտ ամսվա սկզբին, ուղղակի տաք ջերմոցների գրունտում կամ ջերմատներում՝ ցանքարկղերի մեջ։ Ավելի վաղ ցանելու դեպքում ծաղկումը շուտ է ավարտվում, ծաղկաբույլերը խունանում են, ինչի պատճառով խիստ տուժում է ծաղկանոցների դեկորատիվ տեսքը։


== Բազմացումը ==
Բազմանում է սերմերով։ Սերմը երկարավուն է, պատված բամբակի նման աղվամազով, ծլում է 7-ից 10 օրվա ընթացքում։ Ծլունակությունը պահպանում է 2-3 տարի։ Մեկ գրամում մոտավորապես պարունակվում է 900 հատիկ։ Ցանելիս սպիտակ աղվամազով պատած սերմերը հաճախ միմյանց կպչում ու գնդվում են։ Գնդերն զգուշությամբ բացվում, ապա հնարավորին չափ բարակ շերտերով ցանվում են։ Հաստ շերտով կատարած ցանքի մոտավորապես 80%-ը փտում է։


== Գրականություն ==
Հ. Ե. Նարինջյան. «Ծաղկաբուծություն և դեկորատիվ այգեգործություն», Երկրորդ լրացված և վերամշակված հրատարակություն Երևան, «Հայաստան» հրատարակչություն, (1975)
Սոոսալու (գյուղ, Հալինգա շրջան)

Անվան այլ կիրառումների համար տե՛ս՝ ՍոոսալուՍոոսալու (էստ․՝ Soosalu), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիլյառեխո

Վիլյառեխո (իսպ.՝ Villarejo (La Rioja))), քաղաք և մունիցիպալիտետ Իսպանիայում, մտնում է Ռիոխա նահանգի մեջ։ Մունիցիպալիտետը գտնվում է Նախերա շրջանում։ Բնակչությունը 35 մարդ (2010 թվականի տվյալներով)։ Տարածքը 6,38 կմ² է։ Քաղաքը պրովինցիայի վարչական շրջանից հեռու է 17 կմ։


== Արտաքին հղումներ ==
Պաշտոնական էջ


== Պատկերասրահ ==

		
		


== Բնակչություն ==


== Ծանոթագրություններ ==
Նովոսերգեևկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ՆովոսերգեևկաՆովոսերգեևկա (ուկրաիներեն՝ Новосергіївка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովոսերգեևկա գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորկոդինովո

Կորկոդինովո (ռուս.՝ Коркодиново), գյուղ Ռուսաստանի Յարոսլավլի մարզի Ռիբինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռումբոլովյան լեռ

«Ռումբոլովյան լեռ» հուշահամալիր (ռուս.՝ Мемориал «Румболовская гора»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Վսևոլոժսկ քաղաքում։
Հուշահամալիրը Ռուսաստանի դաշնային նշանակության արվեստի հուշարձան է (գրանցման համար` 471410280300726) համաձայն ՌԽՖՍՀ նախարարների խորհրդի 1974 թվականի դեկտեմբերի 4-ի թիվ 624 որոշման։
Հուշարձանի հիմնաքարը դրվել է 1965 թվականի մայիսի 7-ին։ Բացումը տեղի է ունեցել 1967 թվականին Լենինգրադի Ֆրունզեի շրջանի աշխատավորների կողմից՝ Ռումբոլովյան լեռան ստորոտում, «Կյանքի ճանապարհ» մայրուղու 10-րդ կիլոմետրին, Վսեվոլոժսկ քաղաքում, Կոլտուշսկոյե խճուղու խաչմերուկի մոտ։ Ճարտարապետներն են Պ. Ֆ. Կոզլովը, Վ. Ն. Պոլուխինը։


== Նկարագրություն ==
Հուշարձանը պատրաստված է մետաղական կաղնու տերևների և դափնու տեսքով, որոնք խորհրդանշում են կյանքն ու փառքը, իսկ նրանց առջևի կաղինը՝ նոր կյանքը։ Նույնպիսի տերևներ են պատկերված նաև Վսեվոլոժսկ քաղաքի դրոշին ու զինանշանին։

Հուշարձանի հարևանությամբ գտնվում է ստելա դեպի շրջափակված Լենինգրադ ընթացող բեռնատար ավտոմեքենաների պատկերներով և հետևյալ բանաստեղծության տեքստով.

Հուշահամալիրի տարածքով է անցնում է «Կյանքի ճանապարհ» միջազգային ամենամյա ձմեռային մարաթոնի վազքուղին։


== Պատկերասրահ ==

		


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.
Տացիո կամուրջ

Տացիո կամուրջ (իտալերեն՝ Ponte Tazio), ուղանցույց-կամուրջ Իտալիայի մայրաքաղաք Հռոմում։ Հատում է Անյենե գետը։ Կամուրջը Մոնտե Սակրո շրջանի Վիա Նոմենտանա մայրուղու մասն է կազմում։ Վերջինս ուղղվում է դեպի Պիացցա Սեպիոնե։


== Նկարագրություն ==
Կամուրջը կառուցվել է 1922 թվականին, որպեսզի Վիա Նոմենտանա փողոցը միացվեր Սեպիոնե հրապարակին։ Կամուրջն անվանվել է Տացիո՝ ի պատիվ սաբինացի արքա Տիտոս Տացիոսի։ Կամուրջը նախագծել է Գուստավո Ջիովաննոնին։


== Մշակույթում ==
Վիտտորիո դե Սիկայի «Հեծանիվ հափշտակողները» ֆիլմի որոշ դրվագներ նկարահանվել են Տացիո կամրջի կողքին (1948)։


== Երթուղի ==
Տացիո կամուրջը հասանելի է Հռոմի մետրոպոլիտենի B գծի Conca d'Oro կայարանից, ինչպես նաև FL1 ռեգիոնալ երկաթգծի Roma Nomentana կայարանից։


== Ծանոթագրություններ ==
(1639) Բաուեր

(1639) Բաուեր (անգլ.՝ Bower), աստերոիդ աստերոիդների հիմնական գոտում։ Հայտնաբերվել է 1951 թվականի սեպտեմբերի 12-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,572566 ա. մ., առավելագույնը մոտենում է 2,1866 ա. մ. հեռավորության վրա և հեռանում 2,9585 ա. մ.։ Արեգակի շուրջ մեկ ամբողջական պտույտ է կատարում 1507,12 երկրային օրվա ընթացքում, իր ուղեծրով շարժվելով միջինում 0,238866 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,44° անկյուն։
Բաուեր աստերոիդը գլխավորում է Բաուերի աստերոիդների ընտանիքը, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1639) Բաուեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հաթնի

Հաթնի, գյուղ Արևմտյան Հայաստանում, Բիթլիսի վիլայեթի Սասունի գավառակում։ Ըստ որոշ բաժանմամբ նաև Մուշի գավառակում։
Հաթնիի մոտ է գտնվում Ս. Կարապետ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոլլո Դանիել Սանու

Կոլլո Դանիել Սանու (դեկտեմբեր 1949), բուրկինաբեցի ռեժիսոր, ինչպես նաև գեղարվեստական ու վավերագրական ֆիլմերի սցենարիստ ու պրոդյուսեր։


== Կենսագրություն ==
Սանուն ծնվել է 1951 թվականին Բորոդուգույում։ Կրթությունն ստացել է Կոտ դ'Իվուարի Աբիջան քաղաքի Արվեստների Ազգային Ինստիտուտում՝ ձեռք բերելով բակալավրի աստիճան, իսկ մագիստրոսի աստիճանն ստացել է Ֆրանսիայում, Փարիզի Ֆրանսիական կինոյի ազատ կոնսերվատորիայում։


== Կարիերա ==
1977 թվականից ի վեր Սանուն եղել է 25 վավերագրական, գեղարվեստական ու անիմացիոն ֆիլմերի ռեժիսոր կամ սցենարիստ։ Նա նաև Taxi Brousse հեռուստասերիալի ռեժիսորն է, իսկ 2001-2004 թվականներին եղել է նաև պրոդյուսերը։
Հիշատակության արժանի նրա առաջին ֆիլմը եղել է Paweogo -ն (անգլ.՝ The Immigrant), որը նկարահանվել է 1982 թվականին CINAFRIC կինոընկերության կողմից, որը հիմադրվել էր տեղաբնիկ բիզնեսմեն Մարշալ Օուեդրաոգոյի կողմից բուրկինաբեական ֆիլմեր ստեղծելու և տարածելու համար։ Սակայն ֆիլմի ստեղծումից կարճ ժամանակ անց այդ ընկերությունը սնանկացել է ու ներդրումների պակասի պատճառով ստիպված փակվել։ Paweogo-ն միակ ֆիլմն է, որ այդ ընկերությունը երբևէ թողարկել է։ Ֆիլմը ներկայացվել է այդ տարվա FESPACO մրցանակաբաշխությանը, սակայն չի հաղթել։
Սանուն եղել է 2004 թվականին նկարահանված Tasuma (Կրակ) ֆիլմի ռեժիսորն ու սցենարիստը․ կատակերգություն-դրամա, որը պատմում է Ֆրանսիայում ծառայած ու հայրենի գյուղ վերադարձած բուրկինաբեցի պատերազմի վետերանի մասին։ Քննադատների կողմից ֆիլմը լավ է ընդունվել, չնայած ամերիկացի կինոքննադատ Դեյվ Քերը նշել է, որ ֆիլմը վերադարձել է աֆրիկյան կինեմատոգրաֆիայի հին ավանդույթներին, ինչպիսին են ժողովրդական թեման ու գյուղական միջավայրը։


== Ֆիլմոգրաֆիա ==


=== Գեղարվեստական ֆիլմեր ===
1978 : Beogo Naba (Վաղվա առաջնորդը)
1982 : Paweogo (Ներգաղթյալը)
1992 : Jigi (Հույս)
1998 : Marcel et le médiateur du Faso  (Մարսելն ու Ֆասոյի միջնորդը) (համառեժիսոր՝ Պիեռ Ռոուամբա)
2004 : Tasuma (Կրակ)
2009: Nyama (Երդում)
2011 : Le poids du serment (Երդման ծանրությունը)
2012 : Docteur Yeelzanga (Բժիշկ Յիլզանգա)
2012 - 2016 : Affaires Publiques (Հանրային գործեր)
2018 Tasuma 2 (Կրակ 2)


=== Վավերագրական ֆիլմեր ===
1980 : Les Dodos
1984 : L'Artisanat et son pays
1984 : Jubilé d'une cathédrale (Մայր տաճարի հոբելյանը)
1987 : Sarraouina (Սարոնա)
1989 : Fespaco 1989 (Ֆեսպակո 1989)
1987 : L'artisanat et son pays
1991 : Siao 1991 (Սիոա 1991)
2000 : La Piraterie, un fléau en Afrique de l'Ouest (Ծովահեն, ժանտախտ Արևմտյան Աֆրիկայում)
2006 : Droit de mémoire  (Հիշողության իրավունք) (համառեժիսոր՝ Պիեռ Ռոուամբա)
2007 : Après l'urgence  (Արտակարգ իրավիճակներից հետո) (համառեժիսոր՝ Ժան-Կլոդ Ֆրիսք)
2013 : Le Bon Riz de Madame Moui (Մադամ Մուիի լավ բրինձը) (թողարկվել է Թայվանից ստացված դրամաշնորհով)


=== Անիմացիոն ֆիլմ ===
1984 : L'Aigle et le Caméléon (Արծիվը և քամելեոնը)


=== Հեռուստաֆիլմ ===
1999 - 2004 : Taxi Brousse (Տաքսի բրուս)


== Ծանոթագրություններ ==
Զարմայր Մսերյան

Զարմայր Մսերի Մսերյան (հոկտեմբերի 16 (28), 1836, Հնչեշտ, Քիշնևի շրջան, Բեսարաբյան գուբերնիա, Ռուսական կայսրություն - մայիսի 12 (24), 1899, Մոսկվա, Ռուսական կայսրություն), հրապարակախոս, խմբագիր։ 
Մսեր Մսերյանի որդին։


== Կենսագրություն ==
Զարմայր Մսերյանը ծնվել է 1836 թվականին Մոլդովայի Հնչեշտ քաղաքում։ 1855 թվականին ավարտել է Լազարյան ճեմարանը, նշանակվել վերակացու և թուրքերենի ուսուցիչ։ 1860-ական թթ․ վարել է պետական պաշտոններ։ 1858-1862 թվականներին հոր հետ խմբագրել է «Ճռաքաղ»-ը, 1861-1864 թվականներին՝ «Համբավաբեր Ռուսիո» հանդեսը։ 1872-1876 թվականներին հրատարակել է «Փարոս»-ը (վերջինիս Կոստանդնուպոլիսի թղթակիցն է եղել Հակոբ Պարոնյանը)։ Առանձին գրքով լույս է ընծայել «Նոր այբբենարան հայերեն լեզվի ռուս, թարգմանությամբ» (1856)։ Կատարել է թարգմանություններ ռուսերենից ու ֆրանսերենից։


== Ծանոթագրություններ ==
Պասսակալիա

Պասսակալիա (իսպ.՝ passacaglia, pasacalle, pasar - անցնել և calle - փողոց), 1․ իսպանական հնագույն պար՝ վեհաշուք, երբեմն՝ ողբերգական բնույթի, որ տարածում է գտել արևմտաեվրոպական երկրներում XVII-XVIII դարերում։ Տեմպը դանդաղ է, չափը՝ եռամաս։ 2․ Basso ostinato-ի վրա հիմնված գործիքային պիես (ավելի հաճախ երգեհոնի կամ կլավեսինի համար)՝ գրված պոլիֆոնիկ վարիացիաների ձևով։ Պասսակալիաներ գրել են ժ․ Բ․ Լյուլլին («Ացիս և Գաղատեա» օպերայում), Յո․ Ս․ Բախը (երգեհոնի դո մինոր Պասսակալիան), Գ․ Ֆ․ Հենդելը (կլավիրի սոլ մինոր սյուիտում), Յո․ Բրամսը (4-րդ սիմֆոնիայի 4-րդ մասը), Ս․ Ի․ Տանեևը (սոլ մինոր կվինտետի Լargo-ն), Դ․ Դ․ Շոստակովիչը (8-րդ սիմֆոնիայի IV մասը, դաշնամուրային տրիոյի III մասը և այլն), Ք․ Քուշնարյանը (երգեհոնի Պասսակալիա և ֆուգա), Ա․ Խաչատրյանը («Սպարտակ» բալետում), Ա․ Մնացականյանը (երգեհոնի Պասսակալիա), և ուրիշներ։
Հաշվարկային սխեմա

Հաշվարկային սխեմա (շինարարական մեխանիկայում), կառույցի՝ հաշվարկի համար ընդունվող պարզեցված (պայմանական) պատկեր (մոդել)։ Հաշվարկային սխեմաները տարբերվում են հաշվարկի հիմքում դրված հիմնական հիպոթեզներով, ինչպես նաև օգտագործվող մաթեմատիկական ապարատով։ Հաշվարկային սխեման որքան ավելի ճշգրիտ է համապատասխանում իրական կառույցին, այնքան ավելի աշխատատար է դրա հաշվարկը։
Ցանկալի Դուրգան

Ցանկալի Դուրգան  (մալայալամ՝ സെക്സി ദുർഗ), 2017 թվականին ռեժիսոր Սանալ Կումար Սասիդհարանի նկարահանած մալայալամ (Mollywood) դրամա ֆիլմ , որը պատմում է Հնդկաստանի Կերալա նահանգի նահապետական հասարակության մասին։
2017 թվականին Ռոտերդամի միջազգային կինոփառատոնում արժանացել է Hivos Tiger մրցանակի (միակ հնդկական ֆիլմն է, որն արժանացել է այդ մրցանակին) և Ոսկե ծիրան մրցանակի համանուն կինոփառատոնի միջազգային խաղարկային մրցույթ անվանակարգում։


== Սյուժե ==
Հյուսիսային Հնդկաստանից միգրանտ Դուրգան և Քաբիր անունով կերալացի մի երիտասարդ կեսգիշերին փախչում են։ Նրանք մոտակա երկաթուղային կայարանում սպասում են գնացքին, որը նրանց հեռուն կտանի։ Զենք տեղափոխող երկու գանգստերներ իրենց օգնությունն են առաջարկում զույգին։ Դժբախտ Դուրգան գիշերվա մնացած մասն ականատես է դառնում հասարակության հակառակ դիմագծին։
Դուրգայի ճամփորդությանը զուգահեռ, մեկ այլ խորհրդավոր իրադարձություն է կատարվում Կերալա գյուղում. հավատացյալները կատարում են «Գարուդա Թուքքամ» (Garudan Thookkam) ծեսը` որպես պարգև Քալի աստվածուհուն խնդիրների լուծման համար. Քալին Դուգա աստվածուհու անձնավորված բարկություն ու մարմնավորված կատաղությունն է։


== Դերերում ==
Ռաջշրի Դեշպանդե
Քանան Նայար
Վեդհ
Սուջեշ Կ. Ս., Աչունսոլ
Բիլաս Նաիր


== Նկարահանող խումբ ==
Պրոդյուսեր` Շաջի Մաթյու
Ռեժիսոր` Սանալ Կումար Սասիդհարան
Սցենարի հեղինակ` Սանալ Կումար Սասիդհարան
Օպերատոր` Ջոզեֆ Պրաթհապ
Նկարիչ` Ա. Մուրուքան
Երաժշտությունը` Բազիլ Սի Ջեյ
Հնչյունային ձևավորող` Տ. Կրիշնանունի
Մոնտաժող` Սանալ Կումար Սասիդհարան


== Ծանոթագրություններ ==


== Արտաքին հղումներ ==
Sexy Durga(անգլ.) ֆիլմը Internet Movie Database կայքում
Կիրևնա

Կիրևնա (ռուս.՝ Киревна), գետ Կամչատկա թերակղզի, Ռուսաստանում։ Գետի երկարությունը 98 կմ։ Ավազանի տարածքը 1780 կմ2։ Թափվում է Ելովկա գետի աջ ափին՝ 9 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000016926


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չինտո Էուգանեո

Չինտո Էուգանեո (իտալերեն՝ Cinto Euganeo), կոմունա Իտալիայում՝ Վենետո մարզի Պադովա գավառում։ Սահմանակից է Բաոնե, Գալցինիանո Տերմե, Լոցցո Ատեստինո, Վո համայնքներին։
Բնակչությունը՝ 2.035 մարդ։ Բնակչության միջին խտությունը՝ 107 մարդ/կմ²։ Զբաղեցնում է 19 կմ² տարածք։ Փոստային ինդեքս՝ 35030։ Հեռախոսային կոդ՝ 0429։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
(4129) Ռիչելեն

(4129) Ռիչելեն (անգլ.՝ Richelen), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 22-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,563571 ա. մ., առավելագույնը մոտենում է 1,9172 ա. մ. հեռավորության վրա և հեռանում 3,2099 ա. մ.։ Արեգակի շուրջ մեկ ամբողջական պտույտ է կատարում 1499,22 երկրային օրվա ընթացքում, իր ուղեծրով շարժվելով միջինում 0,240124 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4129) Ռիչելեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախալշենի (Գարդաբանի շրջան)

Ախալշենի (վրաց.՝ ახალშენი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 310 մետր բարձրության վրա։ Շրջկենտրոն Գարդաբանից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 240 մարդ։


== Ծանոթագրություններ ==
Տվերեցկի

Տվերեցկի (ռուս.՝ Тверецкий), գյուղ Ռուսաստանի Տվերի մարզի Տորժոկսկի շրջանի կազմում։
Բնակչությունը 2008 թվականին գրանցված տվյալներով կազմում էր 625 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արշիցա

Արշիցա (ուկրաիներեն՝ Аршиця), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Արշիցա գյուղում բնակվում էր 873 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլշիե Դվորի

Բոլշիե Դվորի (ռուս.՝ Большие Дворы), քաղաքատիպ ավան Ռուսաստանի Մոսկվայի մարզի Պավլովո-Պոսադսկի շրջանի կազմում։
Բնակչությունը 2010 թվականին գրանցված տվյալներով կազմում էր 4952 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (104201-104300)

Աստերոիդների ցանկ (104101-104200)  • Աստերոիդների ցանկ  • Աստերոիդների ցանկ (104301-104400)
 Աստերոիդների ցանկ (104101-104200)  • Աստերոիդների ցանկ  • Աստերոիդների ցանկ (104301-104400)
Նիժնայա Շիլովկա

Նիժնայա Շիլովկա ( ռուս.` Нижняя Шиловка, ոչ պաշտոնապես հաճախ անվանում են` Գումարիա), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում, Աբխազիայի սահմանի մոտ` Փսոու գետի աջ ափին։ Գտնվում է Ադլեր շրջկենտրոնից 6 կմ հյուսիս-արևելք, իսկ Սոչիի կենտրոնից 28 կմ հարավ-արևելք, ծովի մակարդակից 147 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 5025 բնակիչ, որից 86,8% - հայեր, 9,7% - ռուսներ, 0,7% - ուկրաինացիներ, 0,6% - վրացիներ, 0,3% - հույներ և այլ ազգերի ներկայացուցիչներ։ 2010 թվականին գյուղում ապրում էր 5432 մարդ, մեծամասնությունը կրկին հայեր, ովքեր զբաղվում էին թեյի, ծխախոտի և եգիպտացորենի մշակությամբ, բանջարաբուծությամբ, այգեգործությամբ և անասնապահությամբ։
Գյուղն ունի հայկական միջնակարգ դպրոց, գրադարան, ակումբ և բուժկայան։


== Պատմությունը ==
Գյուղը հիմնադրել են Սամսունի շրջակայքի գյուղերից եկած հայերը` 1889 թվականին։
Նիժնայա Շիլովկա գյուղում է ծնվել Խորհրդային Միության հերոս Հարություն Մելեթյանը։


== Ծանոթագրություններ ==
Օրդինյան

Օրդինյան, հայկական ազգանուն։


== Ազգանունը կրողներ ==
Վանյա Օրդինյան (20-րդ դար), «Խորհրդային Հայաստան»-ի թղթակից։


== Ծանոթագրություններ ==
Ֆուտբոլի Անգլիայի գավաթ 1974-75

Ֆուտբոլի Անգլիայի գավաթ 1974-75 (անգլ.՝ 1974-75 FA Cup), Ֆուտբոլի Անգլիայի գավաթի 94-րդ խաղարկությունն է, որում հաղթեց «Վեստ Հեմ Յունայթեդ» ֆուտբոլային ակումբը։


== Եզրափակիչ ==
Աստերոիդների ցանկ (236501-236600)

Աստերոիդների ցանկ (236401-236500)  • Աստերոիդների ցանկ  • Աստերոիդների ցանկ (236601-236700)
 Աստերոիդների ցանկ (236401-236500)  • Աստերոիդների ցանկ  • Աստերոիդների ցանկ (236601-236700)
Օվկիանոս (այլ կիրառումներ)

Օվկիանոս կարող է վերաբերել՝

Օվկիանոս - Երկիր մոլորակի ջրոլորտի հիմնական բաղադրիչը։
Օվկիանոս - Հին հունական դիցաբանության աստվածներից՝ Գեայի և Ուրանոսի որդին։
Փինք (երգչուհի)

Փինք (անգլ.՝ Pink կամ ձևավորված՝ P!nk, իսկական անունը՝ Ալիշա Բեթ Մուր [Alecia Beth Moore], սեպտեմբերի 8, 1979(1979-09-08), Դոյլսթաուն, Փենսիլվանիա, ԱՄՆ), ամերիկացի երգչուհի, երգերի հեղինակ և դերասանուհի, 2000 թվականին հայտնի է դարձել «Can't Take Me Home» ալբոմի թողարկումից հետո։
Առաջին սինգլը թողարկել է «There You Go» վերնագրով, որը ներառվել է «Can't Take Me Home» ալբոմի մեջ, որը R&B ոճում էր։ Ալբոմը թողարկվել է 2000 թվականին LaFace Records լեյբլով։ Փինքի հաջորդ՝ Missundaztood ալբոմը փոփ-ռոք ոճով էր ձայնագրված և հնչողությամբ տարբերվում էր նախորդ ալբոմից։ Սկավառակը թողարկվել է 2001 թվականին և հաջողություն ունեցել ամբողջ աշխարհում։
Փինքի երրորդ ալբոմը՝ Try This, թողարկվել է 2003 թվականի նոյեմբերին, որը, չնայած նախորդին, ավելի քիչ առևտրային հաջողություն ունեցավ, վաճառվել է ավելի քան 3 միլիոն օրինակով, իսկ ալբոմի «Trouble» սինգլի համար երգչուհին արժանացել է Գրեմմի մրցանակի «Կանացի լավագույն ռոք-երգ» անվանակարգում։ Նրա 4-րդ ալբոմը՝ I'm Not Dead անվանումով, թողարկվել է 2006 թվականին։ Ալբոմը ներառում էր մի քանի սինգլներ՝ «Stupid Girls», «U + Ur Hand» և «Who Knew», որոնք գլխավորում էին հիթ-շքերթները։ Նրա 5-րդ՝ Funhouse ալբոմը, թողարկվել է 2008 թվականի հոկտեմբերի վերջին, այնուհետև դուրս է եկել «So What» սինգլը։ Մյուս երգերը՝ «Sober», «Please Don't Leave Me» և «Glitter in the Air», նույնպես ընդգրկվել են հիթ-շքերթների «լավագույն քսանյակում»։
Փինքը 2000-2010 թվականներին համարվում է լավագույն փոփ-արտիստուհի «Billboard» ամսագրի արդյունքներով։ Նա նաև գտնվել է 10-րդ հորիզոնականում «Billboard Hot 100» հիթ-ցանկի մեջ, ԱՄՆ-ում լավագույնի 12-ի մեջ, հաղթել է «Գրեմմի» 3 մրցանակ, «MTV Music Awards»-ում 5 մրցանակ, «Brit Awards»-ում 2 մրցանակ։


== Մանկություն ==
Ալիշա Մուրը ծնվել է Աբինգտոնում (Փենսիլվանիա, ԱՄՆ)։ Նրա մայրը՝ Ջուդիտ Մուրը (օրիորդական ազգանունը՝ Կուգել), բուժքույր է, հայրը՝ Ջեյմս Մուր-Կրտսերը՝ Վիետնամի պատերազմի վետերան։ Նրա հայրը կաթոլիկ է, մայրը՝ հրեուհի, իսկ նրա նախահայրերը ներգաղթել էին Իռլանդիայից, Գերմանիայից և Լիտվայից։
Մեծացել է Դոյլսթաունում, որտեղ հաճախել է Kutz տարրական դպրոցը, Lenape միջնակարգ դպրոցը և Central Bucks West High School ավագ դպրոցը։ Ալիշայի հայրը նրա համար կիթառ էր նվագում և երգում, և Ալիշան վաղ տարիքից ձգտում էր դառնալ ռոք-աստղ։ Փինկն ունի եղբայր՝ Ջեյսոն Մուրը (1983)։


== Ֆիլմագրություն ==


== Սկավառակագրություն ==

2000։ Can't Take Me Home
2001։ Missundaztood
2003։ Try This
2006։ I'm Not Dead
2008։ Funhouse
2012։ The Truth About Love
2017։ Beautiful Trauma
2019: Hurts 2B Human
2023: Trustfall


== Ծանոթագրություններ ==


== Գրականություն ==
Frere-Jones Sasha (24 ноября 2008)։ «Pop Music: Sass and Cadence»։ The New Yorker 84 (38): 124–126։ Արխիվացված օրիգինալից 2013-01-04-ին։ Վերցված է 2009 թ․ ապրիլի 16  


== Արտաքին հղումներ ==
Պաշտոնական կայք (անգլերեն)
Մանկավարժական խորհուրդ

Մանկավարժական խորհուրդ դպրոցի կոլեկտիվ ղեկավարման մարմին Խորհրդային Միությունում։ Մանկավարժական խորհրդիի կազմի մեջ են մտնում դպրոցի տնօրենը, նրա տեղակալները, դպրոցի բոլոր մանկավարժները, գրադարանավարը, դպրոցի բժիշկը, ծնողական խորհրդի նախագահը։ 
Ըստ սահմանման, մանկավարժական խորհրդի անդամները հավասար իրավունքներ ունեն։ Որոշումներն ընդունվում են ձայների մեծամասնությամբ՝ բաց քվեարկությամբ և պարտադիր են դպրոցի բոլոր աշխատողների համար։ Քննարկվում են տնօրինության հաշվետվությունները, ուսուցիչների զեկուցումներն ու հաղորդումները, մանկավարժական անձնակազմի աշխատանքի արդյունքները, սովորողներին հաջորդ դասարան փոխադրելու և ավարտելու, պարգևատրելու և խրախուսելու, վարքի գնահատականն իջեցնելու, ինչպես նաև դպրոցից վտարելու հարցերը։ 
Մանկավարժական խորհուրդներ պահպանվել են հետխորհրդային որոշ երկրներում։
Սեն Լու (այլ կիրառումներ)

Սեն Լու, կարող է վերաբերել՝

Սեն Լու - համայնք Ֆրանսիայում, որը գտնվում է Օվերն մարզի Ալյեի գավառում
Սեն Լու - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Չարլզ Մեժեր

Չարլզ Ուիլյամ Դեյվիդ Մեժեր (անգլ.՝ Charles William David Mesure, օգոստոսի 12, 1970(1970-08-12), Սոմերսեթ, Անգլիա, Միացյալ Թագավորություն), բրիտանացի դերասան, հայտնի է «Այցելուները» և «Հուսահատ տնտեսուհիները» հեռուստասերիալներում խաղացած դերերով։


== Վաղ տարիներ ==
Հինգ տարեկան հասակում ընտանիքի հետ տեղափոխվել է Ավստրալիա և մեծացել է Սիդնեյում։ 1987 թվականին ավարտել է Նյուինգտոնի քոլեջը, այնուհետև ուսումը շարունակել է Ավստրալիայի Դրամատիկական արվեստի ազգային ինստիտուտում, որն ավարտել է 1995 թվականին՝  կատարողական արվեստի ոլորտի բակալավրի աստիճանով։ Նույն թվականին տեղափոխվել է Նոր Զելանդիա, որտեղ էլ սկսել է դերասանական կարիերան։


== Կարիերա ==
Մեժերը սկսել է կարիերան մասնակցելով նորզելանդական «Սիրելի քաղաք» սերիալում, որտեղ նկարահանվել է 1996-1998 թվականներին։ 1998 թվականին առաջադրվել է Նոր Զելանդիայի հեռուստատեսային մրցանակին՝ «Փողոցային իրավունքներ» սերիալում իր դերի համար։
Մեժերը 2004 թվականին տեղափոխվել է ԱՄՆ և սկսել է հանդես գալ կինոյում ու հեռուստատեսությունում։ Նա խաղացել է այնպիսի սերիալներում ինչպիսիք են «Կորուսյալները», «Ոսկորներ», «Ուրվականների հետ խոսողը» և «Լաս Վեգաս»։ 2005-2007 թվականներին նկարահանվել է նաև «Ջորդանի հետաքննությունը» սերիալում։ Մեժերը վերադարձել է Նոր Զելանդիա, որտեղ նկարահանվել է երկու կարճ սերիալներում՝ «Ֆորտունա» (2009) և «Սա իմ կյանքը չէ» (2010)։ Նա վերադարձել է ԱՄՆ, որտեղ նկարահանվել է «Այցելուները» (2010-2011) սերիալում, այնուհետև հրավիրվել է «Հուսահատ տնտեսուհիները» (2011-2012) սերիալի ութերորդ և վերջին եթերաշրջան՝ հիմնական դերով, որտեղ կատարել է Բեն Ֆոլկների դերը, կապալառու, որը սիրավեպ է սկսել Ռենե Փերիի հետ (Վանեսա Ուիլյամս)։ 2014-2018 թվականներին նկարահանվել է «Once Upon a Time» սերիալի հինգ էպիզոդում՝ ծովահեն Սև Մորուքի դերում։


== Ֆիլմագրություն ==


== Ծանոթագրություններ ==


== Արտաքին հղումներ ==
Charles Mesure Internet Movie Database կայքում
Արմիկ Դավթյանի կիսանդրի (Թեհրան)

Արմիկ (Հարություն) Դավթյանի կիսանդրի, գտնվում է Թեհրանում։


== Պատմություն ==
Հասարակական-քաղաքական պատվավոր գործիչ, Իրանի ժամանակակից հոգեբուժարանի հիմնադիր, բժիշկ Արմիկ (Հարություն) Դավթյանի (1924-2009) կիսանդրին տեղադրվել է 2012 թվականի հունիսի 29-ին։ Հուշարձանի հովանավորն է Թեհրանի հայկական թեմի ղեկավար Սեպուհ արքեպիսկոպոս Սարգսյանը։


== Հեղինակ ==
Քանդակագործ՝ Գագիկ Ստեփանյան


== Ծանոթագրություններ ==
Մուլտիվիբրատոր

Մուլտիվիբրատոր ( մուլտի․․․ և լատ.՝ vibro — տատանել), խզվող էլեկտրական տատանումների ռելաքսացիոն գեներատոր։ Բաղկացած է երկու ուժեղացուցիչներից, որոնք իրար հետ կապված են փոխադարձ միշկասկադային դրական հակադարձ կապով։ Տարբերում են սիմետրիկ (կազմված սիմետրիկ սխեմայով ) և ոչ սիմետրիկ Մուլտիվիբրատորներ։ Առաշիններում T1 և Т2 աշխատանքային տակտերի (գումարը կազմում է տատանումների պարբերությունը՝ Tպ) տևողությունը նույնն է, իսկ երկրորդներում՝ տարբեր։ Կան մուլտիվիբրատորների բազմաթիվ տարբերակներ էլեկտրոնային լամպերով, տրանզիստորներով, տիրիստորներով և ինտեգրալային սխեմաներով։
Առավել լայնորեն կիրառվում են տրանզիստորներով մուլտիվիբրատորները։ Միատիպ տրանզիստորների կիրառման դեպքում մուլտիվիբրատորներում ուժեղացուցիչները գրգըռվում են հաջորդաբար, T1 ժամանակահատվածում գրգռված վիճակում է գտնըվում մի ուժեղացուցիչը, իսկ T2 ժամանակահատվածում՝ մյուսը։ Այդպիսի մուլտիվիբրատորները կոչվում են երկֆազ։ Տարատեսակ տրանզիստորների կիրառման դեպքում երկու ուժեղացուցիչները գրգռվում են միաժամանակ և այդ վիճակում են գտնվում T1 ժամանակի ընթացքում։ Այնուհետև (համարյա միաժամանակ) անցնում են չգրգռված վիճակի T2 ժամանակով։ Այդպիսի մուլտիվիբրատոր աշխատանքի սկզբունքով նման է տրանզիստորով բլոկինգ-գեներատորին։
Ավտոմատիկայի, հաշվողական և չափիչ տեխնիկայի, այդ թվում և ժամանակի ռելեի ԹՀՄ-ների մատուցող և ձևավորող սարքերում մուլտիվիբրատորը կիրառվում է որպես իմպուլսների գեներատոր, հաճախականության բաժանարար, իմպուլսների ձևավորիչ, ոչ կոնտակտային անջատիչ և այլն։ Մյուս ռելաքսացիոն գեներատորների նման մուլտիվիբրատորը կարող է աշխատել ինչպես ինքնատատանման, այնպես Էլ արգելակման (սպասող) ռեժիմում։ Բացի երկֆազերից կան նաև բազմաֆազ մուլտիվիբրատորներ, որոնք հաճախ կիրառվում են ինֆորմացիայի ընտրման, հաղորդման և ւիոխակերպման բազմականալային համակարգերում։
(8691) Իցուկո

(8691) Իցուկո (անգլ.՝ Etsuko), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 21-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,44328 ա. մ., առավելագույնը մոտենում է 2,0664 ա. մ. հեռավորության վրա և հեռանում 2,8201 ա. մ.։ Արեգակի շուրջ մեկ ամբողջական պտույտ է կատարում 1394,95 երկրային օրվա ընթացքում, իր ուղեծրով շարժվելով միջինում 0,258074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8691) Իցուկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորե

Անվան այլ կիրառումների համար տե՛ս՝ Բորե (այլ կիրառումներ)Բորե, եղեգնուտներ Ելիզավետպոլի նահանգի Շուշիի գավառում։


== Ծանոթագրություններ ==
Բանհու

Բանհու (անգլ.՝ Banhu, չինարեն՝ 板胡), չինական ազգային լարային երաժշտական գործիք, որը հիմնականում օգտագործվում է Չինաստանի հյուսային մասում։
Այն ունի երկու լար և նվագվում է աղեղի օգնությամբ։ Պատրաստվում է փայտից։ Չինաստանի հարավային մասում օգտագործվում է եհու գործիքը, որը քիչ է տարբերվում բանհուից։
Զուբովկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԶուբովկաԶուբովկա (ուկրաիներեն՝ Зубівка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Զուբովկա գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարսելո Լոմբա

Մարսելո Լոմբա (պորտ.՝ Marcelo Lomba do Nascimento, դեկտեմբերի 18, 1986(1986-12-18), Ռիո դե Ժանեյրո, Բրազիլիա), բրազիլացի ֆուտբոլիստ, դարպասապահ։ Հանդես է գալիս բրազիլական «Ինտերնասիոնալ»-ի կազմում։


== Ակումբային կարիերա ==
Մարսելոն բրազիլական «Ֆլամենգո»-ի սան է։ Թիմի հիմնական կազմում իր դեբյուտը նա նշել է 2008 թվականի ապրիլի 6-ին՝ «Վասկո դա Գամա»-ի դեմ խաղում, որն ավարտվել է 2-2 հաշվով։ 2011 թվականին «Ֆլամենգոն» տեղափոխվել է Սերիա B:
2012 թվականին ֆուտբոլիստը պայմանագիր է կնքել «Բահիա»-ի հետ։ Նա թիմի կազմում անցկացրել է 4 մրցաշրջան՝ մասնակցելո 156 հանդիպման։
2016 թվականին Մարսելո Լոմբան տեղափոխվել է «Ինտերնասիոնալ»։


== Ձեռքբերումներ ==
Բրազիլիայի գավաթակիր - 2006
Բրազիլիայի չեմպիոն - 2009
Աշխարհի չեմպիոն (Մ19) - 2003


== Ծանոթագրություններ ==


== Արտաքին հղումներ ==
globoesporte (պորտ.)
flamengorj (պորտ.)
placar (պորտ.)